[Video] Boeregemeenskap se polisiestasie glo onbeman gelaat | Maroela Media
Genl.maj. Jacob Tsumane, waarnemende polisiehoof van Noordwes, het Donderdag sy misnoeë uitgespreek oor die situasie by die Assen-polisiestasie, wat meestal die boeregemeenskap sowat 60 km noord van Brits bedien.
Dit volg nadat ŉ video van die stasie wat helder oordag onbeman gelaat is, wyd op sosiale media versprei is. Na wat verneem word, het ŉ plaaslike inwoner Dinsdag omstreeks 17:00 die polisiestasie besoek en daar was niemand om hom by te staan nie. Hy het ŉ video op sy selfoon geneem waar hy regdeur die hele stasie gestap het sonder ŉ polisiebeampte in sig. Hy noem in die video dat die telefone en radio ook onbeman gelaat is.
“Die situasie wat deur die inwoner aangemeld is, is ongevraag. Ons het ŉ verantwoordelikheid om ŉ diens aan die gemeenskap te verskaf,” het Tsumane gesê. “Die beamptes wat aan diens was, sal behoorlik verantwoording moet doen vir waar hulle toe was.”
Tsumane het die streek se bevelvoerder opdrag gegee om ŉ amptelike ondersoek oor die voorval van stapel te stuur.
Hy het alle polisiebeamptes in die provinsie gemaan om aan hul ampseed en die beginsel van Batho Pele (plaas die mense eerste, bo jou eie doelwitte) te voldoen. “Ons diens by ontvangs is ŉ prioriteit en dit kan nie verslap nie,” het hy gesê.
Noordwes polisie video
Ek kan nie glo nie; dit is baie onverantwoordelik!
Dit is orals standard praktyk, geen verantwoordelikheid nie, van bo tot onder in die regering
Om eerlik te wees is baie stasies wel beman maar kan netsowel NIE wees nie, so min gee hul om of doen wat hul veronderstel is om te moet doen!